सीरीस (बउना गरह)
सीरीस चाहे सेरेस (प्रतीक: ) हमनि के सौर मंडल के झुद्रगरह घेरा में एगो बौना ग्रह बा। एकर व्यास लगभग 950 किमी बा आ ई आपने गुरूत्वाकर्षक खिचाव से गोल हो गइल बा। ई सौर मंडल के तेंतीसवा सभसे बड़ चिज हऽ। पत्थर आउर बरफ के बनल, सीरीस झुद्रगरह घेरा के एक तिहांई वजन अपना भीरि रखेला। पृथ्वी पऽ से एकर सापेक्ष कांतीमान 6.7 से 9.3 के बीच में रहेला,एह चलते जवन दिन ई सभसे जादे चमकेला ओहु दिन पृथ्वी पऽ से ना लउकेला।

सीरीस के खोज ज्युसेप्पी पियाज्जी 1 जनवरी 1801 के कइले रहन। एकर खोज ग्रह के रूप में भइल रहे लेकिन 1850 के दशक में जब एकर परिक्रमा घेरा में आऊर भी चीज मिलल तऽ एकरा क्षुद्रग्रह के श्रेणी में डाल दिहल गइल।

सीरीस के भीतर के हिस्सा पथरीला बा आऊर बीच के हिस्सा बरफ के बनल बा, मानल जाला की बरफ के परत के नीचे महासागर के अवशेष हो सकेला। शायद बहरी सतह बरफ,पानी आ कुछ खनिज से बनल बा।जनवरी 2014 में सीरीस के सतह पऽ से भाप निकलत पावल गइल, जवन अजीब बात रहे।

नासा के अंतरिक्ष यान डॉन हेकर कक्ष मे ६ मार्च २०१५ के ढूकल रहे।जब डॉन सीरीस भिरि चहुपल तऽ होकर छबी नासा के भेटाईल आउर ओहमें सतह प गहीडा लउकल।

संदर्भ

सौरमंडल